| Voitre negro |
| --- |
|  |
| Estado de conservación |
| Case ameazada (NT)Case ameazada |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Aves |
| Orde: | Falconiformes(ou Accipitriformes, q.v.) |
| Familia: | Accipitridae |
| Subfamilia: | Aegypiinae |
| Xénero: | ***Aegypius***Savigny, 1809 |
| Especie: | ***A. monachus*** |

 |
| Nome binomial |
| '**Aegypius monachus'**(Linnaeus, 1766) |
| Área de distribución. En azul área de invernada..Área de distribución. En azul área de invernada..Área de distribución. En azul área de invernada.. |

O **voitre negro** (*Aegypius monachus*) é unha ave da subfamilia dos voitres do Vello mundo (Aegypiinae), un dos poucos voitres que viven en Europa.

Descrición
----------

Mide ata máis dun metro de longo, cunha envergadura de alas de 250 a 295 cm. é un peso de 7 a 12 kg, o que o fai unha das aves voadoras máis pesadas é a falconiforme de maior tamaño. A plumaxe é uniformemente marrón escura, e ó lonxe parece negra. O pescozo, non moi longo, é rosa-azulado rodeado por plumas escuras. As alas son anchas e a cola ten unha lixeira forma de cuña. Non amosa dimorfismo sexual. Os inmaturos son algo máis escuros cós adultos.

Distribución e status
---------------------

Viven no sur de Europa e na Asia central. En Europa encóntranse actualmente na Península Ibérica, en Mallorca, e no sur dos Balcáns. En Asia vive de Oriente Medio e norte da India ata o sur de Siberia, norte da China e Mongolia. Invernan no Sudán, no medio oriente, noroeste da India, Paquistán e Corea. As aves do sur de Europa son sedentarias; en Asia son en xeral as poboacións das zonas máis ó norte as que viaxan ó sur nos invernos fríos. Sobre todo en Europa reduciuse moito ou desapareceu en case tódalas áreas da súa antiga distribución. Xa non vive en Marrocos, Portugal, Italia a ex-Iugoslavia, Albania, Romanía, Moldavia e Israel.

En España a poboación medrou de 200 parellas reprodutoras en 1970 a case 1000 en 1992. En Mallorca hai unha organización para a protección da especie, que intenta tamén restablecela en Macedonia do Norte e o sur de Francia, mediante a solta de exemplares novos. En Mallorca había en 1991 uns 51 exemplares. En Grecia habería 16 parellas, unha en Bulgaria, de 3 a 6 na península de Crimea, na Rusia europea ó redor de 50. A situación en Asia é pouco coñecida. O IUCN calcula que a poboación total é de entre 7.200 e 10.000 parellas reprodutoras.

Viven en xeral en montañas e outeiros arborados, pero voan en campo aberto cando procuran alimento. En España prefire áreas de bosque mediterráneo; en Mallorca frecuenta os acantilados. Son máis axiña solitarios.

Alimentación e conduta
----------------------

Estas aves preeiras aliméntanse de cadáveres de animais de tamaño mediano e grande. En ocasións, sobre todo no verán, cando falta o alimento, capturan lagartos ou tartarugas e nalgunhas ocasións pequenos mamíferos, coma esquíos e coellos. Ó redor dun cadáver é a variedade de voitre dominante. O seu bico forte permítelle comer partes duras coma músculos e coiros, cos que ás veces traga ósos pequenos. Evitan comer vísceras e expulsan as partes indixeribles en forma de egagrópilas.

Voa planeando, coa cabeza recollida e poucas veces bate as alas.

Reprodución
-----------

 *Aegypius monachus* .
Son monógamos e fan os niños nas árbores, utilizan o mesmo niño, que van renovando ata que chega a ter un gran tamaño, varios anos. Non crían cada ano. A femia pon un ovo só, que incuban alternativamente os dous pais durante uns 55 días. Ata que o polo comeza a voar ten sempre a compañía dun adulto no niño.

Onomástica noutras linguas
--------------------------

* **Alemán**: Mönchsgeier
* **Bielorruso**: Chorni grif (Чорны грыф)
* **Búlgaro**: Cheren lexoiad (Черен лешояд)
* **Catalán**: Voltor negre
* **Inglés**: Eurasian Black Vulture
* **Italiano**: Avvoltoio monaco
* **Español**: Buitre negro
* **Finlandés**: Munkkikorppikotka
* **Francés**:Vautour moine
* **Húngaro**: Barátkeselyű
* **Neerlandél**: Monniksgier
* **Polaco**: Sęp kasztanowaty
* **Portugués**: Abutre-fusco

Galería
-------

* Voitre negro, Saint Louis Zoological ParkVoitre negro, Saint Louis Zoological Park
*

Notas
-----

1. ↑  IUCN Red List 2013.
2. ↑  Penas Patiño, Xosé M.; Pedreira López, Carlos (setembro de 2004). *Guía das aves de Galicia*. Ilustrado por Calros Silvar (2ª ed.). A Coruña: Baía Edicións. ISBN 84-96128-69-5.

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Voitre negro*** |

### Bibliografía

* Josep del Hoyo, Andrew Elliot, Jordi Sargatal: *Handbook of the birds of the World. Vol. 2. New World Vultures to Guineafowl*. Lynx Edicions, Barcelona, 1994. ISBN 84-87334-15-6

### Ligazóns externas

* Fauna Ibérica: el buitre negro (en español) Información sobre especies animais da Península Ibérica.
* Fundación para la conservación del Buitre Negro (En español) Fundación para a conservación do voitre negro nas illas Baleares.

|  |  |
| --- | --- |
| Control de autoridades | 
* Wd: Q168677
* EBID: ID
* GEC: 0218195
* GND: 7750105-6

 |

|  |  |
| --- | --- |
| Identificadores taxonómicos | 
* ADW: Aegypius\_monachus
* Avibase: 158BDC90F07DF1D2
* BioLib: 8513
* BirdLife: 22695231
* CMS: aegypius-monachus
* Dyntaxa: 6003775
* eBird: cinvul1
* EUNIS: 851
* FE: 96706
* FE-New: ID
* Fossilworks: 365995
* GBIF: 5229165
* iNaturalist: 5382
* IRMNG: 11308117
* ITIS: 175494
* IUCN: 22695231
* NBN: NHMSYS0001689002
* NCBI: 8959
* Soortenregister: 139496
* Species+: 4164
* TAXREF: 2869
* uBio: 2326892
* Xeno-canto: Aegypius-monachus

 |

|  |  |
| --- | --- |
| Identificadores | 
* UMLS: C0999249

 |